ประกาศเทศบาลตำบลเหมือง
เรื่อง  สอบราคาจ้างก่อสร้างขยายเขตประปาจำหน่ายน้ำประปาภูมิภาค
บริเวณถนนสายห้วยบ่อตะเคียน หมู่ที่ 5 ต.เหมือง อ.เมืองชลบุรี จ.ชลบุรี

                                                                          ……………………..……

                 ด้วยเทศบาลตำบลเหมือง  มีความประสงค์จะสอบราคาจ้าง  ก่อสร้างขยายเขตประปาจำหน่ายน้ำประปาภูมิภาคบริเวณถนนสายห้วยบ่อตะเคียน หมู่ที่ 5 ต.เหมือง อ.เมืองชลบุรี จ.ชลบุรี  ระยะทาง 868 เมตร (ตามแบบการประปาส่วนภูมิภาคเขต 1 เลขที่ กปภ.ข.1-0590/56) ราคากลาง 1,041,000 บาท (หนึ่งล้านสี่หมื่นหนึ่งพันบาทถ้วน) 

                      ผู้มีสิทธิเสนอราคาจะต้องมีคุณสมบัติ  ดังต่อไปนี้

1.       เป็นนิติบุคคลที่มีอาชีพรับจ้างทำงานที่สอบราคาจ้างดังกล่าว  ซึ่งมีผลงานก่อสร้างประเภท

เดียวกันไม่น้อยกว่า 500,000 บาท

2.       ไม่เป็นผู้ที่ถูกระบุชื่อไว้ไนบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

3.       ไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย เว้นแต่รัฐบาลของ

ผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

4.       ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลเหมือง  ณ วันที่ประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้ 

5. นิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชี

รายรับรายจ่ายไม่ถูกต้องครบถ้วนในสาระสำคัญ

                    6. นิติบุคคลที่จะเข้าเป็นคู่สัญญากับเทศบาล ซึ่งดำเนินการจัดซื้อจัดจ้างด้วยวิธีการทางอิเล็กทรอนิกส์ (e-Government Procurement Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ


                    7. คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้ง ซึ่งมีมูลค่าไม่เกิน 30,000 บาท คู่สัญญาอาจรับจ่ายเป็นเงินสดก็ได้       

 กำหนดยื่นซองสอบราคา  

-  ยื่นซองสอบราคา ณ กองคลัง เทศบาลตำบลเหมือง  ตั้งแต่วันที่ 27 กันยายน - 10 ตุลาคม 2556 

ในวันและเวลาราชการ  หรือ

-  ยื่นซองสอบราคา ณ สถานที่กลางในการจัดซื้อจัดจ้างขององค์กรปกครองส่วนท้องถิ่น (ชั้น 1

สำนักงานส่งเสริมการปกครองท้องถิ่นจังหวัดชลบุรี)  ในวันที่ 10 ตุลาคม 2556  ตั้งแต่เวลา 10.00 – 10.30 น.

 กำหนดเปิดซองใบเสนอราคา ณ  สถานที่กลางในการจัดซื้อจัดจ้างขององค์กรปกครองส่วนท้องถิ่น

(ชั้น 1 สำนักงานส่งเสริมการปกครองท้องถิ่นจังหวัดชลบุรี)  ในวันที่ 11 ตุลาคม 2556  เวลา 10.00 น. 

  ผู้สนใจติดต่อขอซื้อเอกสารสอบราคา ในราคาชุดละ 1,000 บาท  ได้ที่  สำนักงานเทศบาลตำบล

เหมือง  ระหว่างวันที่  27 กันยายน – 10 ตุลาคม 2556  ดูรายละเอียดได้ที่เว็บไซต์   www.mheung.go.th หรือ www.gprocurement.go.th หรือ สอบถามทางโทรศัพท์หมายเลข 0-3838-9224-5  ในวันและเวลาราชการ

ประกาศ ณ วันที่  27  เดือน กันยายน  พ.ศ.2556

(นายปรีชา  แซ่ซื้อ)
ปลัดเทศบาล ปฏิบัติหน้าที่
นายกเทศมนตรีตำบลเหมือง
